
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Καλλιθέας 
στα οικοδομικά τετράγωνα 421 και 422 και κατάργηση και 
επιβολή προκηπίου. 1 

ΑΠΟΦΑΣΕΙΣ 

Καθορισμός ορίων οικισμού Δίλοφος Ν. Λάρισας και καθορισμός 


όρων και περιορισμών δόμησης αυτου. 2 

Έγκριση χώρου για την ανέγερση Κοινοτικού Καταστήματος στην 

Άνω Βροντού, Ν. Σερρών. 3 

Καθορισμός χώρου για την ανέγερση Κέντρου Τεχνικού Ελέγχου 
οχημάτων (ΚΤΕΟ) Ν. Φλώρινας σε εκτός σχεδίου περιοχή στο 
Διεθνή δρόμο Φλώρινας-Γιουγκοσλαβικών συνόρων. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου Καλλιθέας στα 
οικοδομικά τετράγωνα 421 και 422 και κατάργηση και επιβολή 
προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν.Δ/τος της 17 Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3, 9 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο του 62 (παρ. 1). 

3. Τις διατάξεις του Ν. 1558/1985 (ΦΕΚ 137/Α) και ειδικότερα 
τα άρθρα του 2, 3 και 7. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 


5. Τις 161/81, 56/82 και 25/85 γνωμοδοτήσεις του Δημοτικού 
Συμβουλίου Καλλιθέας. 

6. Τη 46/86 γνωμοδότηση του Κεντρικού Συμβουλίου Περιβάλλο¬ 
ντος, Χωροταξίας και Δημοσίων Έργων. 

7. Τη 239/1986 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

Εγκρίνεται η τροποποίηση του εγκεκριμένου ρυμοτομικού σχεδίου 
Καλλιθέας (Αττικής) στα οικοδομικά τετράγωνα 421 και 422 με τη 
μετατόπιση των οικοδομικών και ρυμοτομικών γραμμών και τον κα¬ 
θορισμό χώρου για παιδική χαρά, όπως φαίνετι στο σχετικό πρωτό¬ 
τυπο διάγραμμα σς κλίμακα 1:500, που θεωρήθηκε από τον Προϊ¬ 
στάμενο της Διεύθυνσης Πολεοδομικών Εφαρμογών με την 
33202/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

α) Καταργείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων που βρίσκονται στο οικοδομικό τε¬ 
τράγωνο 421 και έχουν πρόσωπο στην οδό Αγαμέμνονος και β) στην 
πρόσοψη τών οικοπέδων οικοδομημένων ή μη που βρίσκονται στο ίδιο 
οικοδομικό τετράγωνο και έχουν πρόσωπο στις οδούς Κολοκοτρώνη 
και Ανωνύμου επιβάλλεται προκήπιο πλάτους μεταβλητού μέχρι τέσ¬ 
σερα (4) μ. και έως έξι (6) μ. αντίστοιχα, όπως οι ρυθμίσεις αυτές 
φαίνονται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

ΣΤον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαΐου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 5159 , (2) 

Καθορισμός ορίων οικισμού Δίλοφος Ν. Λάρισας και καθορισμός όρων 
και περιορισμών δόμησης αυτου. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Ιχώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Την 7049/30.10.85 απόφαση μας για την κατηγοριοποίηση 
των οικισμών του Ν. Λάρισας. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Τ.Ε. 

6. Τη 14/1/10.1.86 γνωμοδότηση του Συμβουλίου Χ.Ο.Π. του 
Νομού. 

7. Τη 15/7/3.7.85 απόφαση του Κοινοτικού Συμβουλίου Διλό- 
φου αποφασίζουμε: 

ϊ. Καθορίζουμε τα όρια του οικισμού Διλόφου Κοινότητας Διλόφου 
Επαρχίας Λάρισας του Ν.Λάρισας με στοιχεία 1 — 2 - 3 — 4 —.... 
.13—1 όπως αυτά φαίνονται στο συνοδευτικό της παρούσας σχεδιά¬ 
γραμμα κλίμακας 1:5.000 που αποτελεί αναπόπαστο μέρος της από¬ 
φασης αυτής και συντάχθηκε βάσει στοιχείων χαρτών και επί τόπου 
ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης 

Εντός των ορίων του οικισμού Διλόφου θεωρούνται άρτια και οικο¬ 
δομήσιμα τα γήπεδα που έχουν: α) Ελάχιστο εμβαδό 400 τ.μ. 

Κατά παρέκκλιση εντός των ορίων των οικισμών θεωρούνται άρτια 1 
τα γήπεδα με όποιο εμβαδό είχαν στις 3.5.1985 ημέρα Δημοσίευσης 
του από 24.4.1985 Π.Δ/τος. 

Β. Ειδικοί όροι Δόμησης 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος της 
όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν άπό οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Π.Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή, με το σχεδιάγραμμα οριοθέτησης του οικισμού 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Λάρισα, 14 Απριλίου 1986 

Ο Νομάρχης 
ΑΠ. ΒΛΑΣΙΑΔΗΣ 





Υπουργείο Χωροταξίας Οικισμού και Περιβάλλοντος 

Α ρί θ. Τ.Π. 3235 (3) 

Έγκριση χώρου για την ανέγερση Κοινοτικού· Καταστήματος στην 
’ Ανω Βροντού, Ν. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τον Ν. 3200/55 «περί διοικητικής αποκεντρώσεως». 

2. Τα άρθρα 1, 2, 3, 4 και 9 του από 17.7.1923 Π. Δ/τος «περί 
σχεδίων πόλεων κ.λπ.». 

3. Τις διατάξεις του Ν. 1337/83 «περί επεκτάσεως Πολεοδομικών 
σχεδίων, οικιστική ανάπτυξη και σχετικές ρυθμίσεις». 

4. Το άρ. 1 του Π.Δ. 443/83 «περί αρμοδιότητος Νομαρχών». 

5. Το από 3.5.1985 Π. Δ/γμα «περί τρόπου καθορισμού ορίων 


7. Το τοπογραφικό διάγραμμα με κλίμακα 1/500. 

8. Την 31/5/24.4.1986 ομόφωνη απόφαση του Συμβουλίου 
Χ,Ο.Π, αποφασίζουμε: 

Εγκρίνουμε το χαρακτηρισμό του χώρου για την ανέγερση Κοινοτικού 
Καταστήματος στην Άνω Βροντού και στη θέση που φαίνεται στο 
συνημμένο τοπογραφικό διάγραμμα (Ο.Τ. 22 αρ. οικοπέδου 131) με 
τους εξής όρους δόμησης. 

Επιτρεπόμενη Κάλυψη 60%. 

Συν. Δόμησης,0,8. 

Μέγιστος αριθ. ορόφων 2. 

Μέγιστο ύψος 8,50. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


οικισμών και όρων δόμησης οικισμών μέχρι 2.000 κατοίκων». 

6. Τα αποσταλέντα δικαιολογητικά που προβλέπονται από το Νόμο 


Σέρρες, 15 Μαΐου 1986 


για την έγκριση του χαρακτηρισμού χώρου για την ανέγερση Κοινοτι- Ο Νομάρχης 

κού Καταστήματος στην Άνω Βροντού. ΠΑΝ. ΜΑΤΡΙΔΗΣ 

Αριθ. 1069 (4) 

Καθορισμός χώρου για την ανέγερση Κέντρου Τεχνικού Ελέγχου οχη¬ 
μάτων (ΚΤΕΟ) Ν. Φλώρινας σε εκτός σχεδίου περιοχή στο Διεθνή 

δρόμο Φλώρινας-Γιουγκοσλαβικών συνόρων. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις Δ/ξεις του Ν.Δ/τος από 17.7.23 «περί σχεδίων πόλεων..» 
και ειδικότερα το άρθρο 1 και 29. 

2. Το Π.Δ. 6/17.10.1978 όπως τροποποιήθηκε με το Π.Δ. της 
24/3.5.1985 «τροποποίηση όρων και περιορισμών δόμησης των γη¬ 
πέδων των κειμένων εκτός των ρυμοτομικών σχεδίων των πόλεων 
κ.λπ.». 

3. Το Ν. 1200/55 «περί διοικητικής αποκέντρωσης», όπως έχει 
συμπληρωθεί και τροποποιηθεί μεταγενέστερα. 

4. Τις Δ/ξεις του Ν. 1032/80 «περί συστάσεως Υπουργείου Χ.Ο. 
Π.». 

5. Το Ν. 1337/83 για «επέκταση πολεοδομικών σχεδίων κ.λπ.» 
και ειδικότερα το άρθρο 26 όπως αυτό τροποποιήθηκε με το Ν. 
1512/85. 

6. Τη ΓΕ 2408/18.7.83 απόφαση του Νομάρχη Φλώρινας για 
δωρεάν παραχώρηση κατά κυριότητα, γηπέδου για ανέγερση κτιρίου 
Κ.Τ.Ε.Ο. 

7. Τα α/ΤΥ151/15.1.1986 και β) ΤΥ 726/5.3.86 έγγραφο της 
Δ/νσης Τεχν. Υπηρεσιών με τα οποία ζητούν τον καθορισμό χώρου 


για την ανέγερση κτιρίου Κ.Τ.Ε.Ο., και τα τοπογραφικά διαγράμ¬ 
ματα που συνοδεύουν αυτά. 

8. Την τεχνική έκθεση που συνοδεύει το ΤΥ726/86 έγγραφο της 
Δ.Τ.Υ.Ν.Φ. με τους προτεινόμενους όρους δόμησης, αποφασίζουμε: 

Τον καθορισμό του χώρου για την ανέγερση Κέντρου Τεχνικού 
Ελέγχου οχημάτων (Κ.Τ.Ε.Ο.) σε εκτός σχεδίου περιοχή της πόλης 
της Φλώρινας όπως φαίνεται στο με κλίμακα 1:500 σχετικό διά¬ 
γραμμα, που συνοδεύει την απόφαση, με τους εξής όρους δόμησης: 

Αρτιότητα: ελάχιστο εμβαδό 4.000 τ.μ. 

Κάλυψη: 20%. 

Σ.Δ.: 0,9. 

Όροφοι:2. 

Μέγιστο ύψος κτιρίου: 12,0μ. *αι 14,Ομ. μαζί με τη στέγη Ελάχι¬ 
στη απόσταση από τα όρια του γηπέδου: ΙΟ,Ομ. 

Ανέγερση περισσοτέρων του ενός κτιρίων με ελάχιστη απόσταση 
μεταξύ τους Δ3+0,1Η όπου Η το μέγιστο επιτρεπόμενο ύψος συντελε¬ 
στή κατ, όγκον: 3,6. 

Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Φλώρινα, 21 Απριλίου 1986 
Ο Νομάρχης 

ΦΩΤΙΟΣ θ. ΠΑΠΑΓΙΑΝΝΗΣ 

